**SASTANAK JAVNA RASVJETA 8.3.2023. U MALOJ VIJEĆNICI GRADA KARLOVCA, BANJAVČIĆEVA 9**

Dana 8. ožujka 2023. godine u Maloj vijećnici Grada Karlovca održan je sastanak s vanjskim ponuditeljem na temu postupka javne nabave ENERGETSKA USLUGA PROVOĐENJEM MJERA POBOLJŠANJA ENERGETSKE UČINKOVITOSTI SUSTAVA JAVNE RASVJETE GRADA KARLOVCA, a koji se sastanak provodi u svrhu istraživanja tržišta a sukladno čl. 198. Zakona o javnoj nabavi (NN 120/16, 114/22)

Prisutni: zamjenica gradonačelnika Grada Karlovca Ivana Fočić, pročelnica Upravnog odjela (UO) za proračun i financije Lidija Malović, pročelnica Službe za javnu nabavu Irena Grčić, pročelnica UO za razvoj grada i EU fondove Marijana Tomičić, pročelnik UO za komunalno gospodarstvo Dario Greb, voditelj odsjeka za pametni grad Robert Vodopić, voditeljica odsjeka za održavanje Anita Lukačić savjetnica za javnu nabavu Tihana Belavić Ostrogonac.

Regionalna energetsko-klimatska agencija Sjeverozapadne Hrvatske: Marko Miletić

Končar digital D.O.O.: Marin Šaravanja

BBelektronika d.o.o.: Dražen Žgela

Prvo pitanje koje je postavio predstavnik tvrtke Končar Digital odnosi se na dva oblika pametne javne rasvjete. Prvi je da se svakom lampom može na daljinu individualno upravljati, ili drugi način da se lampe upravljaju skupno iz za to predviđenih ormarića. Grad se usmjerio prema pametnoj javnoj rasvjeti s mogućnošću upravljanja individualno svakom svjetiljkom jer se na taj način može u potpunosti kontrolirati funkcinalnost i ušteda koju ostvaraju lampe te se otvara komponentna dodatne nadogradnje (senzorika, punjenje auta) kroz postojeću infrastrukturu.

Grad već sada ima senzore za parking te je mreža za javnu rasvjetu povučena skoro na cijelom području grada. Individualnim lampama otvara se mogućnost kontrole svake lampe jer svaka ima svoj OIB, podatak kada je izmijenjena i koliko traje te koliko je ušteda ostvarila, takav oblik omogućava dodatnu nadogradnju.

Prednosti u slučaju regulacije i upravljanje lampom mjerenjem izvršenja zajamčena je ušteda, grad ju može proširiti, nadograditi, jasno će korisnik (grad) znati tko je zamijenio lampu i čija je.

Individualno kontroliranje lampe je sada u dokumentaciji, nema hibridnog oblika, dio lampi s daljinskim upravljanjem dio iz ormarića, ukoliko se grad odluči za ormarić dokumentacija se mora mijenjati, ukoliko se korisnik odluči za hibridni oblik to otežava održavanje i dodatno je komplicira.

Grad se odlučio za opciju individualnih lampi, jer ovim načinom će se i brže moći reagirati na popravljanje lampe, dok ukoliko se uzme opcija s ormarićem lampe se moraju popravljati fizički i ručno što produžuje tijek popravka. Grad je kroz javno savjetovanje i u postupku nabave postavio značajke koje traži te su iste u ovom trenutku na web stranici grada.

Oba pristupa dovode do istih rezultata, ali individualno upravljanje lampom donosi dodatne modifikacije i nadogradnju, dok ako se odluči za ormarić to zahtjeva cjelokupno mijenjanje lampi, individualne lampe su dugoročnije rješenje.

Drugo pitanje koje je postavio predstavnik tvrtke BBelektronika odnosi se na davanje na uvid cjelokune dokumentacije snimke energetskog stanja. Predstavnik iz Regee pojasnio je da je Grad već snimio postojeće stanje i na taj način Grad preuzima rizik te je postavio ulazne parametre. Na ovom dijelu Grad je imao pomoć od tvrtki koje su i postavljale ulazne parametre. Za ovu fazu je dovoljno to što je sada objavljeno, prenesi su podaci i svi potrebni podaci su javno dostupni.

Oba predstavnika gospodarskih subjekata složili su se da ono što je do sada objavljeno je dovoljno za kvalitetnu izradu ponude.

Grad razumno upravlja financijama i ulazi u projekte tek kada ima sredstva i tada se sklapaju ugovori. Savjetovanje je još javno dostupno te će se akti donositi na gradskom vijeću, plan je donijeti akte u travnju. Nakon donošenja odluke objaviti će se se javno nadmetanje pa se potom mora odobriti iznos.

Sastanak je završio u 10:10.

Bilješku sastavila:

Romana Franjković